Á aðalfundi hjá felagnum fyri donsk ferjureiðarí legði formaðurin dent á, at milliardir verða satsaðar í grønar ferjur. Millum donsk ferjureiðarí er umstillingin longu væl á veg. Árini frá 2013 til 2018 gjørdu tey íløgur fyri 5,5 milliardir í nýggjar og grønari ferjur. Tað merkir, at nógvar danskar ferjur longu eru væl á veg at sigla grønt. -CO2-útlátið er longu fallið munandi, sigur formaðurin í Ferjureiðaríum, Søren Poulsgaard Jensen, í ársfrágreiðingini fyri 2019. -Í grønu broytingini mugu øll vera við at lækka CO2-útlátið, og ferjurnar eru sum sagt væl á veg. Nakrar eru farnar yvir til el-rakstur, aðrar til blendingsrakstur, og á uppaftur øðrum ferjum verða broytingar gjørdar alla tíðina, sum eru við til at minka útlátið, sigur hann.